laion/Wikipedia-Exotic huggingface dataset:
কল্কা রাংচিতি

কল্কা রাংচিতি (বৈজ্ঞানিক নাম: Surendra quercetorum (Moore)) এক প্রজাতির মাঝারী আকারের ধূসর বাদামী রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। ভারতে প্রাপ্ত গরান রাংচিতি এর উপপ্রজাতি হল- Surendra quercetorum quercetorum Moore, 1857 – Himalayan Common Acacia Blue Surendra quercetorum biplagiata Butler, 1883 – Dakhan Common Acacia Blue Surendra quercetorum latimargo Moore, 1879 – Andaman Common Acacia Blue গরান রাংচিতি এর প্রসারিত অবস্থায় ডানার আকার ৩০-৪০ মিলিমিটার দৈর্ঘ্যের হয়। এদের উড়ান অলস প্রকৃতির, তবে বিপদে পড়লে এরা দ্রুত উড়ান দিতে সক্ষম। ছোট ছোট ঝোঁপে এদের বেশি দেখা যায়। ফুলের মধুর প্রতি আসক্তি প্রায় নেই। রৌদ্র পোহাতে খুব পছন্দ করে। Surendra at Markku Savela's Lepidoptera and Some Other Life Forms A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা ৮২।  "Surendra quercetorum Moore, 1857 – Common Acacia Blue"। সংগ্রহের তারিখ ২৬ আগস্ট ২০১৭।  উইকিমিডিয়া কমন্সে কল্কা রাংচিতি সংক্রান্ত মিডিয়া রয়েছে।
আবদুর রহিম (বীর বিক্রম)

শহীদ আবদুর রহিম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তার খেতাবের সনদ নম্বর ৭৭। আবদুর রহিমের জন্ম ব্রাহ্মণবাড়িয়া জেলার কসবা উপজেলার মেহারী ইউনিয়নের খেওড়া গ্রামে। তার বাবার নাম খোরশেদ মিয়া এবং মায়ের নাম সুফিয়া খাতুন। তিনি অবিবাহিত ছিলেন। ছয় ভাই, তিন বোনের মধ্যে তিনি ছিলেন সবার বড়। ১৯৭১ সালে পাকিস্তানি সেনাবাহিনীর অষ্টম ইস্ট বেঙ্গল রেজিমেন্টে কর্মরত ছিলেন আবদুর রহিম। মুক্তিযুদ্ধ শুরু হলে তিনি যুদ্ধে যোগ দেন। চট্টগ্রামে প্রতিরোধযুদ্ধে অংশ নেওয়ার পর তার দলের সঙ্গে ভারতে যান। প্রথমে ১১ নম্বর সেক্টরের অধীনে, পরে জেড ফোর্সের অধীনে যুদ্ধ করেন। অক্টোবরের প্রথমার্ধে জেড ফোর্স সিলেট এলাকায় যায়। কিন্তু তাদের দল চিলমারীতে থেকে যায়। আবদুর রহিম রৌমারীর ঠাকুরের চরসহ আরও কয়েকটি স্থানে যুদ্ধ করেন। ১৯৭১ সালের ১৭ অক্টোবর শেষ রাতে কুড়িগ্রাম জেলার অন্তর্গত চিলমারীর আকাশ গোলাগুলিতে রক্তিম হয়ে উঠে। মুক্তিবাহিনীর কয়েকটি দল একযোগে আক্রমণ করেছে চিলমারীর বিভিন্ন পাকিস্তানি প্রতিরক্ষা অবস্থানে। একটি দলে ছিলেন আবদুর রহিম। তিনি নিয়মিত বাহিনীর সদস্য ছিলেন। বিভিন্ন স্থানে আগুনের লেলিহান শিখা আর কালো ধোঁয়া। সকালের আলো ফোটার আগেই আগুনের আলোয় চারদিক আলোকিত হয়ে উঠল। একদিকে গোলাগুলির তীব্র শব্দ, অন্যদিকে হতবিহ্বল নারী-পুরুষের ক্রন্দনরোল—যেন মহাপ্রলয় চলছে। চিলমারীর অভিযানে শঙ্কা-সংকট কোনো অংশে কম ছিল না। চিলমারীর বিপরীতে নদের পূর্বে রৌমারী। সেখান থেকে বিশাল ব্রহ্মপুত্র নদ অতিক্রম করে চিলমারীতে আক্রমণ পরিচালনা করা ছিল দুঃসাধ্য একটি কাজ। ১৯৭১ সালে চিলমারীর কয়েকটি স্থানে ছিল পাকিস্তানি সেনাবাহিনীর প্রতিরক্ষা অবস্থান। এর মধ্যে ওয়াপদার অবস্থান ছিল সবচেয়ে সুরক্ষিত। ওই অবস্থানেই আবদুর রহিমরা আক্রমণ করেন সেখানে। তার দলনেতা ছিলেন আবদুল মান্নান (মুক্তিযোদ্ধা) (বীর বিক্রম)। আবদুর রহিম তার দলনেতার সঙ্গেই ছিলেন। ওয়াপদা ছাড়া চিলমারীর অন্যান্য পাকিস্তানি প্রতিরক্ষা অবস্থান কয়েক ঘণ্টার মধ্যে মুক্তিযোদ্ধাদের দখলে চলে আসে। কিন্তু ওয়াপদার প্রতিরক্ষা অবস্থান থেকে পাকিস্তানিদের কোনোভাবেই হটানো সম্ভব হচ্ছিল না। ওয়াপদার অবস্থানে ছিল বেশ কটি কংক্রিটের বাংকার। বেশির ভাগ বাংকারে ছিল মেশিনগান। এর মধ্যে একটি ছিল বেশ সুবিধাজনক অবস্থানে। সেখান থেকে পাকিস্তানিরা বিরামহীন গুলি ছুড়ছিল। একপর্যায়ে আবদুর রহিম জীবন বাজি রেখে ওই বাংকার ধ্বংস করার জন্য ক্রলিং করে এগিয়ে যান। বাংকারে গ্রেনেড ছোড়ার সময় গুলিবিদ্ধ হন। ঢলে পড়েন মাটিতে। মুক্তিযোদ্ধারা পাকিস্তানিদের তিন দিক থেকে অবরোধ করে রাখে। যুদ্ধ চলে কয়েক দিন ধরে। পরে পাকিস্তানিরা সেখান থেকে পালিয়ে যায়। শহীদ আবদুর রহিমকে সহযোদ্ধারা চিলমারীতে সমাহিত করেন। স্বাধীনতার পর তার মরদেহ সেখান থেকে তুলে কসবার কুটি-চৌমুহনী এলাকায় পুন সমাহিত করা হয়। বীর বিক্রম রাশেদুর রহমান (তারা)। "তোমাদের এ ঋণ শোধ হবে না"। দৈনিক প্রথম আলো। সংগ্রহের তারিখ ২০২২-১১-০২।  ডেস্ক, প্রথম আলো। "আবদুর রহিম, বীর বিক্রম"। চিরন্তন ১৯৭১ | প্রথম আলো। সংগ্রহের তারিখ ২০২২-১০-০৮।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
মজিবুর রহমান (বীর বিক্রম)

শহীদ মজিবুর রহমান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। মজিবুর রহমানের জন্ম বরিশাল জেলার উজিরপুর উপজেলার গুঠিয়া ইউনিয়নের কমলাপুর গ্রামে। তিনি অবিবাহিত ছিলেন। তারা চার ভাই, চার বোন। তার বাবার নাম সিরাজউদ্দিন হাওলাদার এবং মায়ের নাম হাসনা বানু। পাকিস্তান সেনাবাহিনীতে চাকরি করতেন মজিবুর রহমান। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে যুদ্ধে যোগ দেন তিনি। পরে তিনি ৩ নম্বর সেক্টর এলাকায় যুদ্ধ করেন। এস ফোর্স গঠিত হলে তাকে ১১ ইস্ট বেঙ্গল রেজিমেন্টে অন্তর্ভুক্ত করা হয়। ব্রাহ্মণবাড়িয়া জেলার সরাইল উপজেলার পূর্বদিকে শাহবাজপুরের পাশেই ছিল চান্দুরা। মুক্তিযুদ্ধের চূড়ান্ত পর্যায়ে মুক্তিবাহিনীর এস ফোর্সের ১১ ইস্ট বেঙ্গল রেজিমেন্ট সীমান্ত এলাকা থেকে ১৯৭১ সালের ৬ ডিসেম্বর ভোরে সেখানে পৌঁছায়। বিকেলে তাদের সঙ্গে যোগ দেন এস ফোর্স অধিনায়ক কে এম সফিউল্লাহ (বীর উত্তম)। মুক্তিবাহিনীর একটি দল যখন ইসলামপুরে পৌঁছায়, তখন সেখানে পেছন থেকে পাকিস্তান সেনাবাহিনীর দুটি মিলিটারি লরি অপ্রত্যাশিতভাবে হাজির হয়। লরিতে ছিল পাকিস্তান সেনাবাহিনীর ফ্রন্টিয়ার ফোর্সের ১৪-১৫ জন সেনা। তখন কে এম সফিউল্লাহও সেখানে ছিলেন। তিনি তাৎক্ষণিকভাবে পাকিস্তানি সেনাদের আত্মসমর্পণের আদেশ দেন। তারা অস্ত্রসহ হাত উঁচু করে লরি থেকে লাফ দিয়ে নেমে হঠাৎ মুক্তিযোদ্ধাদের লক্ষ্য করে গুলি করতে থাকে। কয়েক মিনিট পর পেছন থেকে পাকিস্তানি সেনাভর্তি আর একটি বাস সেখানে আসে। এরপর শুরু হয়ে যায় ভয়াবহ যুদ্ধ। পাকিস্তানি সেনাদের আক্রমণের প্রচণ্ডতায় মুক্তিবাহিনীর দলটি কিছুটা বিশৃঙ্খল ও নিয়ন্ত্রণহীন হয়ে পড়ে। মজিবুর রহমান ছিলেন এক কোম্পানি। তাদের একটি প্লাটুন জীবন বাঁচাতে পার্শ্ববর্তী নদীর অপর পারে আশ্রয় নেয়। বাকি দুই প্লাটুনের একটি বিচ্ছিন্ন হয়ে পড়ে। মাত্র একটি প্লাটুন সাহসিকতা ও বীরত্বের সঙ্গে পাকিস্তানি সেনাদের মোকাবিলা করতে থাকে। এই প্লাটুনেই ছিলেন মজিবুর রহমান। এ সময় কয়েকটি গুলি হঠাৎ এসে তার শরীরের বিভিন্ন স্থানে লাগে। সঙ্গে সঙ্গে তিনি ঢলে পড়েন মৃত্যুর কোলে। সেদিন সেখানে মুক্তিবাহিনীর মজিবুর রহমানসহ আরেকজন শহীদ এবং এ এস এম নাসিম (বীর বিক্রম) ও মঈনুল হোসেনসহ ১১-১২ জন আহত হন। অন্যদিকে পাকিস্তানি সেনাদের ২৫ জন নিহত ও ১৪ জন বন্দী হয়। বাকিরা রাতের অন্ধকারে পালিয়ে যায়। যুদ্ধশেষে শহীদ মজিবুর রহমান ও তার আরেক শহীদ সহযোদ্ধাকে সমাহিত করা হয় চান্দুরা সেতুর পাশে। কবর দুটি চিহ্নিত আছে। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ১১-০৮-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
লগ্নজিতা চক্রবর্তী

লগ্নজিতা চক্রবর্তী (জন্ম: ৩০ মার্চ ১৯৯১) ভারতের পশ্চিমবঙ্গ রাজ্যের কলকাতা শহরের একটি বাঙালি পরিবারে জন্মগ্রহণ করেন। তিনি একজন ভারতীয় নেপথ্য গায়িকা। তার পিতা শুভঙ্কর চক্রবর্ত্তী ও মাতা সংযুুুক্তা চট্টোপাধ্যায় চক্রবর্ত্তী। স্বামী -সাত্বকি সাহা লগ্নজিতার মামাবাড়ি বাঁকুড়ার সোনামুখী-র মনোহরতলার খ্যাতনামা চট্টোপাধ্যায় পরিবারে। প্রবাদপ্রতিম গায়িকা কণিকা বন্দ্যোপাধ্যায় তার আত্মীয়। লগ্নজিতা চক্রবর্তী একজন তরুণী বাঙালি প্লেব্যাক সঙ্গীতশিল্পী। চলচ্চিত্র চতুষ্কোণ-এর ‘‘বসন্ত এসে গেছে’’(মহিলা সংস্করণ) নামে একটি গানের মধ্য দিয়ে তিনি খ্যাতি অর্জন করেন।তিনি কলকাতা শহরে কলকাতা পাঠ ভবন, পরে সেন্ট জেভিয়ের্স কলেজ-এর ছাত্রী ছিলেন। যদি বলো হ্যাঁ নামক একটি বাংলা চলচ্চিত্রে তিনি অভিনয় করেন, সহ-তারকা শ্রীনন্দা শঙ্কর-এর সঙ্গে। এই চলচ্চিত্রের অন্যান্য সদস্যরা হলেন- মীর, অনির্বাণ ভট্টাচার্য, সায়ান ও পৌলোমী বসু। সম্প্রতি তিনি বাংলা সাহিত্যের সহকারী বাঙালি গায়ক সোমালতা আচার্য চৌধুরীর প্রিন্টে একটি বিজ্ঞাপন দেখেন। বিজ্ঞাপনটি হল রঙশোর শাড়ি, ওয়েব উপস্থিতি সহ একটি বুটিকি শৈলী দোকান। "লগ্নজিতা চক্রবর্তী Archives - বাংলায় গানের কথা"। সংগ্রহের তারিখ ২৬ আগস্ট ২০১৭। [স্থায়ীভাবে অকার্যকর সংযোগ] "বসন্ত এসে গেছে"। আনন্দবাজার প্রত্রিকা। ২৬ জানুয়ারী ২০১৫। সংগ্রহের তারিখ ২৬ আগস্ট ২০১৭।  https://www.youtube.com/watch?v=eN1E5OrtIwI https://www.telegraphindia.com/entertainment/taam-michael-lives-it-up-with-music-and-mirth-183894 https://www.youtube.com/watch?v=76QOT-1ryKI http://www.saavn.com/s/artist/lagnajita-chakraborty-albums/do8MvVDfpXc_ https://web.archive.org/web/20170702233758/http://gaana.com/artist/lagnajita-chakrborty
বসন্ত এসে গেছে

বসন্ত এসে গেছে ২০১৪ সালে মুক্তিপ্রাপ্ত অন্যাধারার বাংলা চলচ্চিত্র চতুষ্কোণের একটি গান। অনুপম রায় রচিত এবং তার সুরে গানটিতে কণ্ঠ দিয়েছেন লগ্নজিতা চক্রবর্তী (মহিলা কন্ঠে) ও অনুপম রায় (পুরুষ কন্ঠে)। ‘‘বসন্ত এসে গেছে’’ গানটি ২০১৪ সালে মুক্তি পেয়েছে। এই গান মুক্তি পাওয়ার পর তুমুল জনপ্রিয়তা লাভ করে। অনুপম রায়ের সুরে ও লগ্নজিতা চক্রবর্তীর কন্ঠের গানটি দ্রুত সকলের মাঝে ছড়িয়ে পড়ে। এই গানের জন্য লগ্নজিতা চক্রবর্তী সকলের কাছে গায়িকা হিসাবে পরিচিতি পায়। "বসন্ত এসে গেছে"। আনন্দবাজার প্রত্রিকা। ২৬ জানুয়ারী ২০১৫। সংগ্রহের তারিখ ২৬ আগস্ট ২০১৭।  "লগ্নজিতা চক্রবর্তী Archives - বাংলায় গানের কথা"। সংগ্রহের তারিখ ২৬ আগস্ট ২০১৭। [স্থায়ীভাবে অকার্যকর সংযোগ]
অতীন্দ্রিয় দূরানুভূতি

অতীন্দ্রিয় দূরানুভূতি বা টেলিপ্যাথি হচ্ছে এক ব্যক্তি থেকে অন্য ব্যক্তির কাছে বার্তা প্রেরণের মাধ্যম যেখানে কোনো সাধারণ মাধ্যম অথবা শরীরের কোনও ইন্দ্রিয় ব্যবহার করা হয় না। অতীন্দ্রিয় দূরানুভূতিতে শারীরিক কার্যকলাপের তেমন কোনো ভূমিকা নেই। এটি সাধারণত মনের ক্ষমতা ব্যবহার করে করা হয় যাকে অনেকে ষষ্ঠ ইন্দ্রিয় বা তৃতীয় নয়ন বলে থাকে। অধিকাংশ ঐতিহাসিক এবং বিজ্ঞানীদের মতে টেলিপ্যাথি ঊনবিংশ শতাব্দীর শেষের দিকে আবিষ্কৃত হতে পারে । অতীন্দ্রিয় দূরানুভূতি বোঝার জন্য বরাবরই বিজ্ঞানীরা নানা গবেষণা করে আসছেন,তবে এখনও এটির সপক্ষে কোনো বৈজ্ঞানিক যুক্তি খুঁজে পাওয়া যায়নি যার দ্বারা এটির সত্যতা প্রমাণিত হয়। তবে কিছু দার্শনিক,গবেষক এবং বিজ্ঞানী বিশ্বাস করেন যে এটি কোনো কল্পনা নয়।যদিও তারা এর পক্ষে কোনো অকাট্য যুক্তি ও প্রমাণ দিতে পারেন নি। অতীন্দ্রিয় দূরানুভূতি বিভিন্ন বৈজ্ঞানিক কল্পকাহিনীতে ব্যবহৃত হয়েছে এবং তা যথেষ্ট জনপ্রিয়তাও অর্জন করেছে। এটি জন্যপ্রিয়তা পাওয়ার কারণে বিভিন্ন কল্পকাহিনীমূলক চলচ্চিত্র এবং গল্পেও ব্যবহার করা হয়। "এবার আসছে টেলিপ্যাথি মেইল"। বাংলাদেশ প্রতিদিন। এপ্রিল ১, ২০১৭।  Oppenheim, Janet. (১৯৮৫)। The Other World: Spiritualism and Psychical Research in England, ১৮৫০-১৯১৪. কেমব্রীজ ইউনিভার্সিটি প্রেস। পৃ. ১৩৫-২৪৯। আইএসবিএন ৯৭৮-০৫২১২৬৫০৫৮ Simon Hoggart, Mike Hutchinson. (১৯৯৫). Bizarre Beliefs. Richard Cohen Books. পৃ. ১৪৫। আইএসবিএন ৯৭৮-১৫৭৩৯২১৫৬৫ Robert Cogan. (১৯৯৮). Critical Thinking: Step by step. ইউনিভার্সিটি প্রেস অব আমেরিকা। পৃ. ২২৭। আইএসবিএন ৯৭৮-০৭৬১৮১০৬৭৪
মঙ্গল সূত্র

মঙ্গল সূত্র (বর্মী: မင်္ဂလသုတ် মিঙ্গালা থোক, থাই: มงคลสูตร, খ্‌মের: មង្គលសូត្រ মংখোল সুত, সংস্কৃত "মাহামাঙ্গালাসুত্রা", "महामङ्गलसूत्र", তিব্বতি "བཀྲ་ཤིས་ཆེན་པོའི་མདོ།") গৌতম বুদ্ধের বাণী। এই বাণী বা সূত্রটি থেরবাদ বৌদ্ধতত্তের খুদ্দক নিকায়ের দুই জায়গায়, খুদ্দকপাঠ (৫) ও সূত্ত নিপাত (২.৪)-এ উল্লেখ করা আছে। জম্বুদ্বীপে নগরীসমূহের দ্বারে ও সভাগৃহে বহুলোক সম্মিলিত হয়ে কথকদের থেকে বিবিধ গল্পসমূহ শ্রবণ করতেন।তেমনি এক সময় তাদের মধ্যে মঙ্গল নিয়ে প্রশ্ন উত্থাপিত হলো।কিসে মঙ্গল হয় এই নিয়ে তাদের মধ্যে বিভিন্ন রকম মতামতের অবতারণা হলো। কিন্তু কেউই সর্বজন গ্রাহ্য মতামত দিতে সক্ষম হলো না। ক্রমে দেবতাদের মধ্যেও মঙ্গল নিয়ে প্রশ্ন দেখা দিলো।এভাবে বারো বছর অতিক্রান্ত হয়।কিন্তু কিসে মঙ্গল হয় তা নিয়ে উত্থাপিত প্রশ্নের কোনো সুরাহা হয় না।তখন দেবরাজ ইন্দ্রের পরামর্শ অনুয়ায়ী কয়েকজন দেবতা শ্রাবস্তীর জেতবন বিহারে গিয়ে তথাগত সম্যক বুদ্ধকে বন্দনা করে মঙ্গল কিসে হয় তা জিজ্ঞাসা করেন। তখন অনন্তর সম্যক সম্বুদ্ধ আটত্রিশ প্রকারের মঙ্গলের কথা বর্ণনা করেন।
সিরিল ভিনসেন্ট

সিরিল লেভারটন ভিনসেন্ট (ইংরেজি: Cyril Vincent; জন্ম: ১৬ ফেব্রুয়ারি, ১৯০২ - মৃত্যু: ২৪ আগস্ট, ১৯৬৮) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। এছাড়াও, প্রশাসনিক ক্ষেত্রেও সমান ভূমিকা রেখে গেছেন। দক্ষিণ আফ্রিকা ক্রিকেট দলের অন্যতম সদস্য ছিলেন সিরিল ভিনসেন্ট। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ বোলারের ভূমিকায় পালন করতেন। স্লো বামহাতি অর্থোডক্স বোলিংয়ের পাশাপাশি বামহাতে কার্যকরী ব্যাটিংয়ের দক্ষতা প্রদর্শন করেছেন তিনি। ১৯২০-২১ মৌসুম থেকে ১৯৪২-৪৩ মৌসুম পর্যন্ত প্রথম-শ্রেণীর ক্রিকেটে গটেংয়ের পক্ষে খেলেছেন। পর্যাপ্ত সময় না থাকায় কারি কাপের মাত্র দুই খেলায় অংশ নিতে পেরেছেন। একনাগাড়ে দীর্ঘ সময় ধরে বোলিং করার সক্ষমতার জন্য পরিচিত ছিলেন তিনি। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে ২৫ টেস্টে অংশগ্রহণের সুযোগ পান। ২৪ ডিসেম্বর, ১৯২৭ তারিখে জোহেন্সবার্গে সফরকারী ইংল্যান্ডের বিপক্ষে টেস্ট অভিষেক ঘটে। ১৭ আগস্ট, ১৯৩৫ তারিখে একই দলের বিপক্ষে ওভাল টেস্টে সর্বশেষ অংশ নেন। ১৯২৯ সালে দক্ষিণ আফ্রিকা দলের সাথে ইংল্যান্ড গমন করেন। পাঁচ টেস্ট নিয়ে গড়া সিরিজে কেবলমাত্র দ্বিতীয় টেস্টে তার আঘাতপ্রাপ্তির কারণে কুইন্টিন ম্যাকমিলানের টেস্ট অভিষেক পর্ব সম্পন্ন হয়েছিল। সিরিল ভিনসেন্ট সুস্থ হয়ে তৃতীয় ও চতুর্থ টেস্টে অংশ নেন। এ সফরের শুরুরদিকের খেলাগুলোর মধ্যে গ্ল্যামারগনের বিপক্ষে দ্বিতীয় ইনিংসে ম্যাকমিলান ৫/৩৬ বোলিং পরিসংখ্যান গড়লেও ভিনসেন্ট খেলায় ৮৯ রান খরচায় এগারো উইকেট লাভ করেছিলেন। ১৯৩০-৩১ মৌসুমে নিজস্ব সেরা বোলিং পরিসংখ্যান দাঁড় করান ৬/৫১। এরফলে ডারবানে অনুষ্ঠিত ঐ টেস্টে দক্ষিণ আফ্রিকাকে ইংল্যান্ডের বিপক্ষে সিরিজ জয়ে প্রভূতঃ ভূমিকা রাখেন। ১৯৩৫ সালে হেডিংলি টেস্টে ৮/১৪৯ তুলে খেলায় ব্যক্তিগত সেরা বোলিং গড়েন। ক্রিকেট খেলা থেকে অবসর নেয়ার পর দক্ষিণ আফ্রিকার দল নির্বাচকমণ্ডলীর সভাপতি মনোনীত হন। ২৪ আগস্ট, ১৯৬৮ তারিখে ৬৬ বছর বয়সে নাটাল প্রদেশের ডারবানের বুলওয়ার এলাকায় সিরিল ভিনসেন্টের দেহাবসান ঘটে। "Cyril Vincent"। www.cricketarchive.com। সংগ্রহের তারিখ ২০১২-০১-১২।  "Scorecard: Glamorgan v South Africans"। www.cricketarchive.com। ১৮ মে ১৯২৯। সংগ্রহের তারিখ ১৭ ফেব্রুয়ারি ২০১২।  অব্রে ফকনার ডেনিস টমলিনসন টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা উইকিমিডিয়া কমন্সে সিরিল ভিনসেন্ট সংক্রান্ত মিডিয়া রয়েছে। ইএসপিএনক্রিকইনফোতে সিরিল ভিনসেন্ট (ইংরেজি) ক্রিকেটআর্কাইভে সিরিল ভিনসেন্ট (সদস্যতা প্রয়োজনীয়) (ইংরেজি)
পাসিংপাড়া

পাসিংপাড়া বাংলাদেশের বান্দরবান জেলায় অবস্থিত একটি গ্রাম। এটি বাংলাদেশের সব থেকে উঁচু গ্রাম। পাসিংপাড়ার উচ্চতা সমুদ্রপৃষ্ঠ থেকে দুই হাজার সাতশ’ ফুট। পাড়ার বাসিন্দারা মূলত মুরং সম্প্রদায়ের। প্রচলিত মতে পাড়া প্রধান বা কারবারি পাসিং ম্রো- এর নামে এর নামকরণ করা হয়েছে ‘পাসিংপাড়া’। ৫০/৬০ টি মুরং পরিবার বাস করে পাসিংপাড়ায়। স্থানীয় বাসিন্দাদের মূল জীবিকা জুমচাষ। গ্রামের ঘরগুলোর বেড়া বাঁশের এবং টিনের চাল। পাসিংপাড়া গ্রামের অনন্য বৈশিষ্ট্য হচ্ছে গ্রামের মধ্য দিয়ে মেঘ ভেসে যায়। বান্দরবান শহর থেকে থেকে যেতে হবে রুমা বাসস্ট্যান্ড। সেখান থেকে রুমা বাজারের উদ্দেশে দু-তিনটি পরিবহনের বাস নির্দিষ্ট সময়ে ছেড়ে যায়। রুমা ১ নং সদরঘাটে বাস থেকে নেমে সোজা হাঁটলে পড়বে বড়শিপাড়া। সেখান থেকে চান্দের গাড়িতে ১১ মাইল নামক স্থানে পৌছে তিন ঘণ্টার ট্রেকিংয়ে পৌঁছানো যাবে বগালেক। এপথেই শীর্ষ চূড়া কেওক্রাডং পৌঁছানোর পর একই রাস্তা ধরে সেনাবাহিনীর হেলিপ্যাড অতিক্রম করে দেশের সবচেয়ে উঁচু গ্রাম পাসিংপাড়ায় পৌছানো যাবে। "মেঘের দেশে পাহাড়ি ঝরনা"। সংগ্রহের তারিখ ২৭ আগস্ট ২০১৭। [স্থায়ীভাবে অকার্যকর সংযোগ] "দেশের সবচেয়ে উঁচু গ্রাম 'পাসিংপাড়া'"। সংগ্রহের তারিখ ২৭ আগস্ট ২০১৭। [স্থায়ীভাবে অকার্যকর সংযোগ]
ত্লাবং ঝর্ণা

ত্লাবং ঝর্ণা বা দ্বৈত ঝর্ণা বাংলাদেশের বান্দরবান জেলায় অবস্থিত জলপ্রপাত। যা জোড়া বা ক্লিবুং খাম নামেও পরিচিত। পাথুরে খাল রেমাক্রির উৎপত্তি এই ঝরনা থেকেই। ত্লাবং একটি বম শব্দ। এর অর্থ “পানি ধরে রাখার বেসিন বা গর্ত”। দুটি পানির প্রবাহ প্রানশা বা প্রাংশা (বামে) ও পাঙ্খিয়াং বা পাংখিয়াং (ডানে) ঝিরি মিলে দুটি জলপ্রপাত তৈরী হয়েছে। দুটি ঝর্ণা একসাথে থাকার কারণের একে দ্বৈত ঝর্ণা বলা হয়। বম গ্রাম হতে ২.৫ কিমি দক্ষিণ-পূর্ব এবং কেওক্রাডং থেকে ১-২ ঘণ্টা দূরত্বে ত্লাবং ঝর্ণা অবস্থিত। সুংসাং পাড়া আর থাইক্ষাং পাড়ার মাঝের জঙ্গলের অত্যন্ত গভীরে অবস্থিত এই ঝর্নাটি। সুংসাং পাড়া থেকে লাল মাটির একটি গমনপথ এগিয়েছে থাইক্যাং পাড়ার দিকে। সেই পথ ধরে হাঁটলে দেখা মিলে তলাবংয়ের। পথের ডানপাশে কপিতাল পাহাড় অবস্থিত। রুমা – বগাহ্রদ – কেওক্রাডং – পাসিং পাড়া – সুংসাং পাড়া – ত্লাবং ঝর্ণা বান্দরবান থেকে বাস করে রুমা সদর উপজেলা যাওয়া যায়। প্রতি এক ঘণ্টা পরপর একটি করে বাস বান্দরবান থেকে রুমা বাজারের উদ্দেশ্যে ছেড়ে যায়। সেখান থেকে পরবর্তী গন্তব্য বগা হ্রদ। বগা হ্রদে দুইভাবে পৌঁছানো যায়। ঝিরিপথে হেঁটে বা চান্দের গাড়িযোগে। বগা হ্রদ থেকে বাকীপথ ট্রেক করে এগিয়ে যেয়ে, দার্জিলিংপাড়া হয়ে বাংলাদেশের পঞ্চম উচ্চতম শৃঙ্গ কেওক্রাডংয়ে যাওয়া যায়। এরপর সেখান থেকে হেঁটে বাংলাদেশের সর্বোচ্চ গ্রাম পাসিংপাড়ায় যেতে হয়। এরপর যেতে হয় সুংসাংপাড়া। প্রায় এক হাজার ফুট নিচে সুংসাংপাড়া অবস্থিত। সেখান থেকে প্রায় দু’ঘণ্টা হাঁটার পর জোড়া ঝরণায় পৌঁছানো যায়। বাংলাদেশের জলপ্রপাতসমূহের তালিকা। "জোড়া ঝর্ণা - সমকাল"। সংগ্রহের তারিখ ২৭ আগস্ট ২০১৭। [স্থায়ীভাবে অকার্যকর সংযোগ] "মেঘের দেশে পাহাড়ি ঝরনা"। সংগ্রহের তারিখ ২৭ আগস্ট ২০১৭। [স্থায়ীভাবে অকার্যকর সংযোগ]
বাপ্পারাজ

বাপ্পারাজ (জন্ম: ১১ মার্চ ১৯৬৩) বাংলাদেশের চলচ্চিত্রের জনপ্রিয় একজন অভিনেতা। ১৯৮৬ সালে রাজ্জাকের পরিচালনায় ‘চাঁপাডাঙার বউ’ ছবি মাধ্যমে সিনেমায় আসেন বাপ্পারাজ। তার বাবা রাজ্জাক বাংলাদেশ চলচ্চিত্রের একজন কিংদবদন্তি অভিনেতা ছিলেন। বাপ্পারাজ বাংলা চলচ্চিত্রের বিখ্যাত অভিনেতা নায়ক রাজ রাজ্জাকের ও রাজলক্ষ্ণীর দ্বিতীয় সন্তান। তার জন্ম ১৯৬৩ সালে পশ্চিম বঙ্গ ভারতে জন্মগ্রহণ করেন, তার আসল নাম রেজাউল করিম বাপ্পারাজ। বাপ্পারাজ কিছু নাটকে পরিচালনা করেছেন তার মধ্যে আছে কাছের মানুষ রাতের মানুষ এবং একজন লেখক । তিনি চলচ্চিত্রে কার্তুজ ছবিতে পরিচালনা করেছেন। বাপ্পারাজ কাছে এসে ভালবেসে নামে একটি ছবিতে প্রযোজনা করেছেন। বাংলাদেশের চলচ্চিত্র "সংরক্ষণাগারভুক্ত অনুলিপি"। ১ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৭।  "List of Bappa Raj & Sreelekha Mitra movies together" ওয়েব্যাক মেশিনে আর্কাইভকৃত ২০ নভেম্বর ২০১৭ তারিখে. gomolo.com. "Eid movies yet to be fixed"। Dhaka Mirror। ১৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৭।  "NIPUN Back to the Silver Screen"। The Daily Star।  "Bapparaj's directorial debut 'Kartuz' hits theatres on March 6"। The Daily Star।  ইন্টারনেট মুভি ডেটাবেজে বাপ্পারাজ (ইংরেজি) বাংলা মুভি ডেটাবেজে বাপ্পারাজ
জেন বালাস্কাস

জেনোফোন কনস্ট্যানটাইন বালাস্কাস (ইংরেজি: Xen Balaskas; জন্ম: ১৫ অক্টোবর, ১৯১০ - মৃত্যু: ১২ মে, ১৯৯৪) কিম্বার্লি এলাকায় জন্মগ্রহণকারী গ্রীক বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন ‘জেন’ বা ‘বেলি’ নামে পরিচিত জেন বালাস্কাস। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে লেগ ব্রেক ও গুগলি বল ছুঁড়তেন। ২৮.৬৮ গড়ে ২৬৯৬ প্রথম-শ্রেণীর রান ও ২৪.১১ গড়ে ২৭৬ উইকেট তুলে নিয়েছেন তিনি। গ্রীস থেকে অভিবাসনকারী পিতা-মাতার সন্তান বালাস্কাসের প্রথম-শ্রেণীর ক্রিকেটে অভিষেক ঘটে ১৯২৬-২৭ মৌসুমে গ্রিকুয়াল্যান্ড ওয়েস্টের পক্ষে। তবে ১৯২৯-৩০ মৌসুমের পূর্ব-পর্যন্ত নিজেকে মেলে ধরতে পারেননি তিনি। ঐ বছর কারি কাপ প্রতিযোগিতার রান ও উইকেট - উভয় বিভাগেই শীর্ষস্থানে ছিলেন। ২১.২০ গড়ে ৩৯ উইকেটসহ পাঁচবার পাঁচ-উইকেট পান এবং ৮০-এর অধিক গড়ে ৬৪৪ রান সংগ্রহ করেন। তন্মধ্যে রোডেশিয়ার বিপক্ষে ব্যক্তিগত সেরা ২০৬ রান করেন। পরের মৌসুমে ২৪ ডিসেম্বর, ১৯৩০ তারিখে জোহেন্সবার্গের ওল্ড ওয়ান্ডেরার্স গ্রাউন্ডে তার টেস্ট অভিষেক হয়। কিন্তু খেলায় তেমন কোন অবদান রাখতে সক্ষম হননি তিনি। ৭ ও ৩ রানের পাশাপাশি খেলায় তিনি মাত্র দুই ওভার বোলিং করার সুযোগ লাভ করেছিলেন। কেপটাউনের দ্বিতীয় টেস্টে কিছুটা উত্তরণ ঘটান তিনি। দক্ষিণ আফ্রিকা ইনিংস ব্যবধানে জয় পেলেও তিনি শূন্য রান সংগ্রহ করেন ও খেলায় ২/১০৪ লাভ করতে সক্ষম হন। ফলশ্রুতিতে সিরিজের অন্য টেস্টগুলোয় তাকে প্রথম একাদশে রাখা হয়নি। ১৯৩১-৩২ মৌসুমে দক্ষিণ আফ্রিকা দলের সাথে অস্ট্রেলিয়া ও নিউজিল্যান্ড সফরে যান। কিন্তু সফরের দ্বিতীয় পর্যায়েই তাকে টেস্ট দলে ঠাঁই দেয়া হয়। এর জবাবে দল নির্বাচকমণ্ডলীকে সমুচিত শিক্ষা দেন। ওয়েলিংটন টেস্টে অপরাজিত ১২২* রান করেন যা তার খেলোয়াড়ী জীবনের একমাত্র শতরান লাভের ঘটনা ছিল। ১৯৩৫ সালে ইংল্যান্ডের বিপক্ষে পরবর্তী টেস্টে অংশ নেন। সমগ্র সিরিজের একমাত্র খেলায় তাকে দলে নেয়া হয়। লর্ডসের ঐ টেস্টে খেলোয়াড়ী জীবনের সেরা বোলিং পরিসংখ্যান দাঁড় করান তিনি। বিস্ময়করভাবে তিনি ৩২-৮-৪৯-৫ ও ২৭-৮-৫৪-৪ করেন। এরফলে দলকে ইংল্যান্ডের মাটিতে প্রথমবারের মতো টেস্ট জয়ে প্রভূতঃ সহায়তা করেন। পরের শীতকালে অস্ট্রেলিয়ার বিপক্ষে তিন টেস্টে নয় উইকেট পান বালাস্কাস। ১৯৩৭-৩৮ মৌসুমে ট্রান্সভালের সদস্যরূপে ওয়েস্টার্ন প্রভিন্সের বিপক্ষে ৮/৬০ লাভ করেন। এরপর তিনি আর একটি খেলায় অংশে নিয়েছিলেন। ১৯৩৮-৩৯ মৌসুমে কেপটাউন টেস্টে ইংল্যান্ডের বিপক্ষে অংশ নেন। খেলায় ফিরে এসে ০/১১৫ রান দিয়েও কোন উইকেট পাননি তিনি। দ্বিতীয় বিশ্বযুদ্ধ শুরু হলে আর কোন টেস্ট খেলা হয়নি তার। যুদ্ধ শেষ হবার পর ঘরোয়া ক্রিকেটে অংশগ্রহণ করেন। ১৯৪৫-৪৬ মৌসুমে চমৎকার সময় পার করেন। ১৫.৯৫ গড়ে ৪৭ উইকেট তুলে নেন। কিন্তু পরের বছর কয়েকটি খেলায় অংশ নেয়ার পর চিরতরে ব্যাট নেয়া থেকে বিরত থাকেন। অদ্যাবধি টেস্ট ক্রিকেটের ইতিহাসে সেঞ্চুরিকারী ব্যাটসম্যানের মধ্যে সর্বনিম্ন ব্যাটিং গড়ের অধিকারী তিনি। মাত্র ১৪.৫০ গড়ে রান তুলতে পেরেছেন। ১২ মে, ১৯৯৪ তারিখে জোহেন্সবার্গের হাইডপার্কে ৮৩ বছর বয়সে তার দেহাবসান ঘটে। Walmsley, Keith (২০০৩)। Mosts Without in Test Cricket। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067।  জন্টি রোডস জেপি ডুমিনি জ্যাক রুডল্‌ফ হার্বি টেলর ডেনিস টমলিনসন ইএসপিএনক্রিকইনফোতে জেন বালাস্কাস (ইংরেজি) ক্রিকেটআর্কাইভে জেন বালাস্কাস (সদস্যতা প্রয়োজনীয়) (ইংরেজি)
নির্মালা রাও

নির্মালা রাও (জন্ম: ১৯৫৯, হায়দ্রাবাদ, ভারত) একজন ব্রিটিশ শিক্ষাবিদ এবং বাংলাদেশের চট্টগ্রামে অবস্থিত এশিয়ান ইউনিভার্সিটি ফর উইমেনের বর্তমান উপাচার্য। তিনি ২০০৮ সাল থেকে ২০১৩ সালে ইউনিভার্সিটি অব লন্ডনের স্কুল অব ওরিয়েন্টাল অ্যান্ড আফ্রিকান স্টাডিজের প্রো-ডিরেক্টর হিসেবে দায়িত্ব পালন করেন। নির্মালা রাও ভারতের হায়দ্রাবাদে ১৯৫৯ সালে জন্মগ্রহণ করেন। "Nirmala Rao new VC of AUW"। দ্য ডেইলি স্টার (বাংলাদেশ) (ইংরেজি ভাষায়)। ঢাকা। ২০১৬-০৯-২০। ২০১৬-০৯-২০ তারিখে মূল (2016-09-20) থেকে আর্কাইভ করা। সংগ্রহের তারিখ ২০১৭-০৭-৩১।  Elmes, John (১০ নভেম্বর ২০১৬)। "Interview with Nirmala Rao"। Times Higher Education (ইংরেজি ভাষায়)। সংগ্রহের তারিখ ২৬ আগস্ট ২০১৭।
জিনাত আরা

জিনাত আরা (জন্ম: ১৫ মার্চ, ১৯৫৩) বাংলাদেশের তৃতীয় নারী বিচারপতি। তিনি আপিল বিভাগের সাবেক বিচারপতি। তিনি হাইকোর্ট বিভাগের তৃতীয় নারী বিচারপতি এবং আপিল বিভাগের দ্বিতীয় নারী বিচারপতি। ২০২৪ সালে অন্তর্বর্তীকালীন সরকার তাকে আইন কমিশনের চেয়ারম্যান হিসেবে নিয়োগ দেয়। বিচারপতি জিনাত আরা মরহুম এইচএমআর সিদ্দিকী ও মরহুম বেগম আয়েশা সিদ্দিকীর মেয়ে। তিনি ১৯৫৩ সালের ১৫ মার্চ জন্মগ্রহণ করেন। জিনাত আরা ঢাকা বিশ্ববিদ্যালয় ও স্কুল আব হার্ভার্ড বিশ্ববিদ্যালয় থেকে আইন বিষয়ে ডিগ্রি লাভ করেন। তিনি হার্ভার্ড বিশ্ববিদ্যালয়ের আইন স্কুল ও ক্যামব্রিজ বিশ্ববিদ্যালয় থেকে সার্টিফিকেট কোর্স করেন। এছাড়া আন্তর্জাতিক সেমিনার ও ট্রেনিংয়ের জন্য বেইজিং, সাংহাই, আমেরিকা, আর্জেন্টিনা, অস্ট্রেলিয়া, জার্মানি, ভারত, পাকিস্তান, পানামা, ফিলিপাইন, তাইওয়ান, শ্রীলঙ্কা ও থাইল্যান্ড সফর করেন। নাজমুন আরা সুলতানা বিসিএস পরীক্ষায় উত্তীর্ণ হয়ে ১৯৭৫ সালের ২০ ডিসেম্বর মুন্সেফ নিয়োগ পান। দেশ ও বিচার বিভাগের ইতিহাসে তিনিই প্রথম নারী বিচারক। এরপর ১৯৯৫ সালের ১৫ সেপ্টেম্বর জেলা ও দায়রা জজ হিসেবে তিনি পদোন্নতি পান। এর ধারাবাহিকতায় ২০০৩ সালের ২৭ এপ্রিল তিনি হাইকোর্টের অতিরিক্ত বিচারক নিযুক্ত হন। ২০০৫ সালের ২৭ এপ্রিল তিনি হাইকোর্টের বিচারক পদে নিয়োগ পান। রাষ্ট্রীয় প্রয়োজনে তিনি বেলজিয়াম, ইরাক, কুয়েত, মালয়েশিয়া, নেদারল্যান্ডস, জর্দান, সিরিয়া, সিঙ্গাপুর ও ইংল্যান্ড সফর করেন। ১৪ মার্চ, ২০২০ সালে তিনি অবসরে যান। পরে ড. ইউনূসের অন্তর্বর্তীকালীন সরকার ২ অক্টোবর ২০২৪ সালে ৩ বছরের জন্য তাকে বাংলাদেশ আইন কমিশনের চেয়ারম্যান হিসেবে নিয়োগ দেয়। "নারীরা এগিয়ে আসছেন বিচার বিভাগেও"। দৈনিক প্রথম আলো। ১৪ মার্চ ২০১৭।  Abu Tyeb, Md. (২০১৬-০৪-১৬)। "স্বাবলম্বী না হলে নারীর প্রতি সহিংসতা কমবে না-বিচারপতি জিনাত আরা"। ntv online। সংগ্রহের তারিখ ২০১৭-০৭-২৩।  "সর্বোচ্চ আদালতে সাত নারী বিচারপতি"।  আরটিভি। "আইন কমিশনের চেয়ারম্যান হলেন সাবেক বিচারপতি জিনাত আরা"। RTV Online। সংগ্রহের তারিখ ২০২৪-১০-০২।  "অবসরে যাচ্ছেন আপিল বিভাগের বিচারপতি জিনাত আরা"। banglanews24.com। ২০২০-০৩-১২। সংগ্রহের তারিখ ২০২২-০৯-২৮।  Judges' List: High Court Division ওয়েব্যাক মেশিনে আর্কাইভকৃত ১৫ জুলাই ২০২২ তারিখে নাম এবং সংক্ষিপ্ত জীবনী (ইংরেজি)
সালমা মাসুদ চৌধুরী

সালমা মাসুদ চৌধুরী (জন্ম ১৩ ডিসেম্বর, ১৯৫৭) বাংলাদেশের দ্বিতীয় নারী বিচারপতি। বর্তমানে তিনি হাইকোর্ট বিভাগের একজন বিচারক। ২০১৯ সালে তার বিরুদ্ধে ন্যাশনাল ব্যাংকের ঋণ সংক্রান্ত এক রিট মামলায় অবৈধভাবে ডিক্রি জারির মাধ্যমে তিনি রায় পাল্টে দেন বলে অভিযোগ উঠার পর প্রধান বিচারপতি সৈয়দ মাহমুদ হোসেন বিচারপতি সালমা মাসুদ চৌধুরী সহ আরো তিনজন বিচারপতিকে ৩ বছর বিচারকার্যে অংশ নেয়া থেকে বিরত রাখার সিদ্ধান্ত দেন। "নারীরা এগিয়ে আসছেন বিচার বিভাগেও"। দৈনিক প্রথম আলো। ১৪ মার্চ ২০১৭।  বাংলাদেশ, ল'ইয়ার্স ক্লাব; lawyersclubbangladesh.com (২০১৯-০৫-১৬)। "বিচারপতি সালমা মাসুদের বিরুদ্ধে ব্যবস্থা নেয়ার আবেদন"। lawyersclubbangladesh (ইংরেজি ভাষায়)। সংগ্রহের তারিখ ২০২২-০৯-২৮। [স্থায়ীভাবে অকার্যকর সংযোগ] "বিচারপতি সালমা মাসুদ চৌধুরীর বিরুদ্ধে রায় পাল্টে দেওয়ার অভিযোগ"। Bangla Tribune। ২০২২-০৯-২৮ তারিখে মূল থেকে আর্কাইভ করা। সংগ্রহের তারিখ ২০২২-০৯-২৮।  Judges' List: High Court Division ওয়েব্যাক মেশিনে আর্কাইভকৃত ১৫ জুলাই ২০২২ তারিখে নাম এবং সংক্ষিপ্ত জীবনী (ইংরেজি)